4. sz. napirendi pont



**ZALA MEGYEI ÖNKORMÁNYZAT**



a Zala Megyei Közgyűlés 2020. november 5-i ülésére

**Tárgy:**Rendelet-tervezet a Pécsi Tudományegyetem kollégiumi férőhelyei elnyerésének rendjéről szóló 9/2000. (IV.18.) KR. számú rendelet módosítására.

**Az előterjesztést készítette:** dr. Pál-Harmath Judit

**Megtárgyalta:** Jogi és Ügyrendi Bizottság

**Törvényességi észrevétel:** nincsen dr. Mester László

**Előterjesztő:**

Dr. Pál Attila

a közgyűlés elnöke

**www.zala.hu**

**Tisztelt Közgyűlés!**

A Pécsi Tudományegyetem – a Zala Megyei Közgyűléssel kötött megállapodása alapján – minden tanévben 50 kollégiumi férőhelyet biztosít a pécsi felsőoktatási intézményekben tanuló nappali tagozatos zalai hallgatók részére.

A férőhelyek elnyerésére vonatkozó szabályokat a 9/2000. (IV.18.) KR. számú rendelet tartalmazza, amelynek utolsó módosítására 2011. évben került sor.

A rendeletet a Zala Megyei Közgyűlés Szervezeti és Működési Szabályzatáról szóló önkormányzati rendelet időközben bekövetkezett változásaira tekintettel aktualizálni szükséges a jogszabályok közötti összhang biztosítása érdekében. Egyebekben a bevezető rész kiegészítésére, kifejezések pontosítására kerül sor.

A jogalkotásról szóló 2010. évi CXXX. törvény (a továbbiakban: Jat.) 17.§ (1) bekezdése szerint a jogszabály előkészítője előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a közgyűlést tájékoztatni kell. A Jat. előírásainak megfelelően a jogszabály előkészítője elvégezte az előzetes hatásvizsgálatot, melyet az alábbiakban mutatok be.

**Előzetes hatásvizsgálat**

a jogalkotásról szóló 2010. évi CXXX. törvény 17.§ (1) bekezdése alapján

**A rendelet-tervezet címe:**

*A* *Zala Megyei Közgyűlés …/2020. (…... …) önkormányzati rendelete a Pécsi Tudományegyetem kollégiumi férőhelyei elnyerésének rendjéről szóló 9/2000. (IV.18.) KR. számú rendelet módosításáról*

**Társadalmi-gazdasági hatása:**

*A módosításnak társadalmi-gazdasági hatása nincs.*

**Költségvetési hatása:**

*A módosításnak költségvetési hatása nincs.*

**Környezeti, egészségi következményei:**

*A módosításnak környezeti, egészségi következménye nincs.*

**Adminisztratív terheket befolyásoló hatása:**

*A módosításnak adminisztratív terheket befolyásoló hatása nincs.*

**Egyéb hatása:** *Nincs.*

**A rendelet megalkotásának szükségessége:** *A kapcsolódó jogszabályokkal az összhang így biztosítható.*

**A rendelet megalkotása elmaradása esetén várható következmények:** *törvényességi észrevétel*

**A rendelet alkalmazásához szükséges feltételek:**

**- személyi:** *biztosítva*

**- szervezeti:** *biztosítva*

**- tárgyi:** *biztosítva*

**- pénzügyi:** *biztosítva*

A fentiekre tekintettel kérem a Tisztelt Közgyűlést a rendelet-tervezet elfogadására.

**A Zala Megyei Közgyűlés …/2020. (…... …) önkormányzati rendelete**

**a Pécsi Tudományegyetem kollégiumi férőhelyei elnyerésének rendjéről szóló**

**9/2000. (IV.18.) KR. számú rendelet módosításáról**

A Zala Megyei Közgyűlés az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a Pécsi Tudományegyetem kollégiumi férőhelyei elnyerésének rendjéről szóló 9/2000. (IV.18.) KR. számú rendeletét az alábbiak szerint módosítja:

**1. §**

A Pécsi Tudományegyetem kollégiumi férőhelyei elnyerésének rendjéről szóló 9/2000. (IV.18.) KR. számú rendelet (a továbbiakban: Alaprendelet) bevezető része helyébe az alábbi bevezető rész lép:

„A Zala Megyei Közgyűlés az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a Pécsi Tudományegyetem Zala Megyei Közgyűléssel kötött megállapodása alapján rendelkezésre álló 50 kollégiumi férőhely odaítélése rendjének megállapítására az alábbi rendeletet alkotja.”

**2. §**

Az Alaprendelet 1. § a.) pontjában az „állandó lakhellyel” szövegrész helyébe a „lakóhellyel” szövegrész lép.

**3. §**

Az Alaprendelet 1. § b.) pontja helyébe a következő szövegrész lép:

„tanulmányait valamelyik pécsi, államilag elismert felsőoktatási intézmény nappali tagozatán folytatja az első diploma megszerzése érdekében főiskolai vagy egyetemi szintű alapképzésben, illetve BSc/BA vagy MSc/MA képzésben vesz részt, vagy a képzésre felvételt nyert és halasztással nem élt, és megfelel azon intézmény kollégiumi férőhely elbírálási szempontjainak,”

**4. §**

Az Alaprendelet 2. § (2) bekezdésének szövege helyébe „A férőhelyek odaítélésénél elsőbbséget élveznek a megyei jogú városok területén kívül lakóhellyel rendelkező hallgatók.” szövegrész lép.

**5. §**

Az Alaprendelet 2. § (3) bekezdése hatályát veszti.

**6. §**

Az Alaprendelet 3. § (4) bekezdésében a „postafordultával” kifejezés helyébe a „haladéktalanul, elektronikus úton” kifejezés lép.

**7. §**

Az Alaprendelet 5. § (2) bekezdése hatályát veszti.

**8. §**

Az Alaprendelet 5. § (3) bekezdésében a „bizottság” kifejezés helyébe a „közgyűlés elnöke” kifejezés lép.

**9. §**

Az Alaprendelet 5. § (4) bekezdésében a „közgyűlés döntéséről” szövegrész helyébe a „döntésről” szó lép.

**10. §**

Ezen rendelet-módosítás a kihirdetését követő napon lép hatályba és a hatályba lépését követő napon hatályát veszti.

dr. Mester László sk. Dr. Pál Attila sk.

megyei főjegyző a megyei közgyűlés elnöke

**INDOKOLÁS**

1.§-hoz

A rendelet bevezető része felhatalmazó rendelkezéssel egészül ki.

2-4.§, 6.§, 8-9.§-okhoz

A rendelet szövegezését aktualizáló módosítás.

5.§ és 7.§-hoz

Hatályon kívül helyező rendelkezések.

10.§-hoz

Hatályba léptető rendelkezés.

Jelen rendelet indokolásának közzétételére nem kerül sor.